OzLabs/hebrew-wiki-articles huggingface dataset:
דוטר (זמרת)

דוטר במלודיפסטיבלן 2018
יוהאנה מריה יאנסון (בשוודית: Johanna Maria Jansson; נולדה ב-10 ביוני 1987), ידועה בשם הבמה שלה דוטר, היא זמרת-יוצרת שוודית. היא הגיעה למקום השני במלודיפסטיבלן 2020 בהפרש של נקודה מהשיר הזוכה.

== קורות חייה ==
דוטר נולדה ב-10 ביוני 1987 בעיר ארביקה במערב שוודיה. לאחר מכן, היא ומשפחתו עברו לסטוקהולם. בסטוקהולם, דוטר החלה ללמוד בבית הספר למוזיקה "קולטוראמה", שם בחרה את שם הבמה שלה "דוטר". דוטר הושפעה מג'פרסון איירפליין, ג'וני מיטשל, פירסט אייד קיט ופלורנס אנד דה משין.

== קריירה ==
בשנת 2014, דוטר הוציאה לאור את סינגל הבכורה שלה, "My Flower". בשנת 2017, דוטר כתבה את השיר "A Million Years" שהשתתף בקדם השוודי לאירוויזיון 2017 בביצוע מרייט. בגמר, השיר זכה במקום הרביעי עם 99 נקודות. בשנת 2018, דוטר השתתפה במלודיפסטיבלן לאירוויזיון 2018 עם השיר "Cry". אף על פי שדוטר הייתה הזוכה הפוטנציאלית של הקדם, היא לא העפילה לגמר והודחה מהתחרות. בשנת 2019, דוטר כתבה את השיר "Victorious" שהשתתף במלודיפסטיבלן 2019 בביצוע לינה הדלונד. בגמר, השיר זכה במקום ה-11 עם 40 נקודות. בנוסף, דוטר הופיעה יחד עם הזמר מונס סלמרלוב בחצי הגמר השני של התחרות. דוטר חזרה לקדם בשנת 2020 עם השיר "Bulletproof". היא השתתפה ברבע הגמר השני והעפילה לגמר הגדול. בגמר, היא זכתה במקום השני עם 136 נקודות, נקודה אחת פחות מהזוכות The Mamas. ב-13 במרץ 2021, דוטר הגיעה למקום הרביעי בקדם השוודי לאירוויזיון 2021 עם השיר "Little Tot". בשנת 2024 חזרה לקדם האירוויזיון עם השיר "It's Not Easy To Write A Love Song", איתו הגיעה למקום ה-12 והאחרון.

== דיסקוגרפיה ==
{| class="wikitable plainrowheaders" style="text-align:center;"
! rowspan="2" style="width:17em;" | שם
! rowspan="2" style="width:1em;" | שנה
! colspan="1" | מיקומי שיא
|-
! style="width:2.5em;font-size:90%;"| שוודיה
|-
! "My Flower"
| 2014
| —
|-
! "Dive"
| 2015
| –
|-
! "Creatures of the Sun"
| 2016
| –
|-
! "Evolution"
| rowspan="2"| 2017
| –
|-
! "Rebellion"
| –
|-
! "Cry"
| rowspan="2"| 2018
| 59
|-
! "Heatwave"
| –
|-
! "Walk with Me"<small>בהשתתפות מונס סלמרלוב</small>
| rowspan="2"| 2019
| –
|-
! "I Do"
| –
|-
! "Bulletproof"
| rowspan="5"| 2020
| 2
|-
! "Backfire"
| –
|-
! "I'm Sorry"
| –
|-
! "Vintern jag var Sexton"
| 53
|-
! "New Year"
| –
|-
! "Little Tot"
| 2021
| –
|}

== קישורים חיצוניים ==

* 

== הערות שוליים ==

קטגוריה:זמרות-יוצרות שוודיות
קטגוריה:זמרות פופ שוודיות
קטגוריה:אמנים הידועים בשם במה
קטגוריה:משתתפי מלודיפסטיבלן 2018
קטגוריה:משתתפי מלודיפסטיבלן 2020
קטגוריה:משתתפי מלודיפסטיבלן 2021
קטגוריה:שוודיות שנולדו ב-1987
קטגוריה:שוודים שנולדו ב-1987
Fire Within

Fire Within הוא אלבום האולפן השני של הזמרת-יוצרת הבריטית בירדי. האלבום יצא לאור ב-16 בספטמבר 2013, על ידי חברות התקליטים אטלנטיק רקורדס ו-14 פלור רקורדס. מתוך האלבום יצאו ארבעה סינגלים.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI)<ref></ref>
|זהב
|7,500
|-
!צרפת (SNEP)<ref></ref>
|פלטינה
|100,000
|-
!גרמניה (BVMI)<ref></ref>
|זהב
|100,000
|-
!הונגריה (MAHASZ)<ref></ref>
|זהב
|1,000
|-
!שווייץ (IFPI)<ref></ref>
|זהב
|10,000
|-
!בריטניה (BPI)<ref></ref>
|זהב
|103,786
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|16 בספטמבר 2013
|תקליטור • תקליט • הורדה דיגיטלית • סטרימינג • קלטת שמע
|אטלנטיק רקורדס • 14 פלור רקורדס
|<ref></ref><ref></ref>
|}

== קישורים חיצוניים ==
* 

== הערות שוליים ==

קטגוריה:אלבומי 2013
קטגוריה:אלבומים באנגלית
קטגוריה:אלבומים שהופקו על ידי גרג וולס
קטגוריה:אלבומים שהופקו על ידי דן וילסון
קטגוריה:אלבומי חברת אטלנטיק רקורדס
גדעון רמז

גדעון רמז (נולד ב-2 ביוני 1946) הוא עיתונאי ישראלי ואנליסט בעניינים פוסט סובייטיים<ref>Tom Segev, [http://www.haaretz.com/weekend/week-s-end/freud-s-intriguing-friend-1.298275 Freud's intriguing friend], Haaretz, June 25, 2010</ref>.

הוא היה ראש דסק החוץ בקול ישראל, בנוסף לכך הוא היה עמית מחקר במכון למחקר ע"ש הרי ס. טרומן למען קידום השלום.

== ביוגרפיה ==
גדעון רמז נולד בתל אביב ב-2 ביוני 1946. אביו, אהרן רמז, היה חבר הכנסת וקצין צה"ל, ששימש כמפקד השני של חיל האוויר הישראלי. סבו, דוד רמז היה אחד מחותמי מגילת העצמאות, שכיהן כשר התחבורה ושר החינוך.

במסגרת תפקידו כעמית מחקר במכון טרומן פרסם עם בת זוגו, איזבלה גינור, מחקר על המעורבות הצבאית הסובייטי בסכסוך הישראלי-ערבי והמימד הגרעיני של מלחמת ששת הימים. המחקר נקרא "Foxbats Over Dimona". הספר זכה במדליית כסף לספר השנה לשנת 2008 של מכון וושינגטון למדיניות המזרח התיכון.

ב-1993 קיבל את פרס נחום סוקולוב, ב-1999 קיבל את פרס בוריס סמולר מטעם הוועדה המשותפת לסיקור יחסי ישראל ויהדות התפוצות. שנה לאחר מכן הוא קיבל את פרס עיתונאי נוסף, פרס בני ברית ע"ש וולף והילדה מטרסדורף.

== קישורים חיצוניים ==
* 
*
* 
== הערות שוליים ==

קטגוריה:עיתונאים ישראלים
קטגוריה:כתבי חדשות חוץ ישראלים
קטגוריה:זוכי פרס סוקולוב
קטגוריה:משפחת רמז
קטגוריה:ישראלים שנולדו ב-1946
מגי טביבי

מרגרט "מגי" טביבי (נולדה ב-3 בינואר 1995, ב' בשבט ה'תשנ"ה) היא מגישת טלוויזיה ישראלית, מגישת מהדורת החדשות המרכזית של עכשיו 14. התפרסמה לראשונה כשהופיעה בעונה התשיעית של התוכנית "האח הגדול" ברשת 13.

==ביוגרפיה==
נולדה בשם מרגרט קקולי בחולון.

בנעוריה, הייתה שחיינית בתחרויות למרחקים ארוכים בקבוצת "הפועל חולון", וכן סגנית אלופת ישראל לנערות עד גיל 16 במשחה ל-3 ק"מ במים פתוחים בתחרות שנערכה באילת. לאחר מכן התחרתה בנבחרת ישראל לריצות ארוכות.

את שירותה בצה"ל עשתה ביחידת המעברים של חיל המשטרה הצבאית.

טביבי בעלת תואר ראשון במשפטים מהמסלול האקדמי המכללה למינהל.

בשנת 2018 השתתפה בעונה התשיעית של תוכנית המציאות "האח הגדול" ברשת 13. היא נכנסה בתחילת העונה, והייתה המודחת השישית. אף שנכנסה לבית כשהיא בזוגיות, במהלך התוכנית התפתחה מערכת יחסים בינה ובין ישראל אוגלבו, שנגמרה זמן קצר לאחר יציאתו מהבית.

לאחר פרסומה, חתמה טביבי כשחקנית בסוכנות ADD והחלה ללמוד משחק בסטודיו של גל אמיתי.

היא נראתה בהופעת אורח בסדרה "גיבור אמיתי" ב-yes Kidz, בסדרה "למה מי מת" ב-yes בתפקיד אושרת, והנחתה את התוכניות "ד"ש עם שיר", ו"מתוקים" בערוץ 24.

במקביל לעשייתה הטלוויזיונית, ניהלה מותג תכשיטים בבעלותה בשם "MAG", שפעל כשנתיים.

בנובמבר 2021 נבחרה להנחות את מהדורת החדשות המרכזית של עכשיו 14 (בעבר ערוץ 20) לצד יונתן אוחיון.

ביוני 2022, עם השקת לוח השידורים החדש של ערוץ 14, נבחרה טביבי להגיש לבדה את מהדורת החדשות המרכזית של הערוץ. במרץ 2023 החל שרון גל להגיש לצידה. במאי 2024 חזרה להוביל את המהדורה בהגשה יחידנית. 

במרץ 2023 טביבי נבחרה להנחות את טקס הזיכרון הממלכתי לחללי ונפגעי פעולות האיבה ביום הזיכרון לחללי מערכות ישראל. במאי 2023 היא הנחתה את העצרת הממלכתית לציון 56 שנים לשחרור ולאיחוד ירושלים, ביחד עם אביב אלוש. במרץ 2024 נבחרה להנחות את טקס הדלקת המשואות בהר הרצל ביום העצמאות ה-76 של ישראל, יחד עם תמיר סטיינמן.

בינואר 2024 נבחרה טביבי על ידי אייס לאחת מ-40 הצעירים המבטיחים לשנת 2023 מתחת לגיל 40. באפריל 2024 היא נבחרה לרשימת הצעירים המבטיחים של פורבס ישראל - פורבס 30Under30<ref></ref>.

=== חיים אישיים ופעילות חברתית ===
לצד הקריירה, טביבי עוסקת בפעילות חברתית במסגרת "ארגון לתת", "עמותת שניר", "מעגלי נשים", וארגון נכי צה"ל.

טביבי בתהליך של חזרה בתשובה. היא מתגוררת בתל אביב.

== קישורים חיצוניים ==

* [https://www.atmag.co.il/topic/מגי-טביבי/ כתבות וראיונות], באתר מגזין את
* 
* 
* [https://www.israelhayom.co.il/culture/tv/article/5772859 "זה התפקיד החדש של מגי טביבי בערוץ 20"], ישראל היום, 18 בנובמבר 2021
* [https://www.atmag.co.il/מגי-טביבי/ "עכשיו אנשים יאכלו את הכובע" - מגי טביבי בטוחה שערוץ 14 עוד יפתיע את כולנו"], "את", 2 בדצמבר 2021
* 
* 
* 

==הערות שוליים==

קטגוריה:מתחרי האח הגדול (ישראל)
קטגוריה:מעצבות ישראליות
קטגוריה:מנחות טלוויזיה ישראליות
קטגוריה:נשות טלוויזיה ישראליות
קטגוריה:מגישות חדשות ישראליות
קטגוריה:בוגרות המסלול האקדמי המכללה למינהל: משפטים
קטגוריה:בוגרי המסלול האקדמי המכללה למינהל: משפטים
קטגוריה:סגל עכשיו 14
קטגוריה:ישראליות שנולדו ב-1995
קטגוריה:ישראלים שנולדו ב-1995
קטגוריה:עיתונאים ישראלים
חמישיית פסנתר

חמישיית פסנתר. יצירה הכתובה ל[[פסנתר ולארבעה כלים נוספים, לרוב רביעיית מיתרים – שני כינורות, ויולה וצ'לו.]]
חמישיית פסנתר (באנגלית: Piano quintet) היא יצירה הכתובה להרכב קאמרי המורכב מפסנתר וארבעה כלים נוספים, לרוב רביעיית מיתרים – שני כינורות, ויולה וצ'לו. המונח "חמישיית פסנתר" מציין גם הרכב של חמישה נגנים המבצע יצירה מסוגה מוזיקלית זו. חמישיית הפסנתר של שומאן מ־1842 ביססה את חמישיית הפסנתר הכתובה לפסנתר ורביעיית מיתרים כסוגה נפרדת במוזיקה הקלאסית הרומנטית והרכב זה הפך להרכב המקובל עבור יצירות מסוגה זו.

== היסטוריה ==
חמישיית הפסנתר של שומאן, אותה כתב ב"שנת המוזיקה הקאמרית" שלו, 1842, הייתה נקודת ציון בהתפחות חמישיות הפסנתר. חמישיות פסנתר נכתבו עוד לפני שומאן אך בהרכבים שונים. מוצארט ובטהובן כתבו כל אחד חמישיות פסנתר לפסנתר וכלי נשיפה – אבוב, קלרינט, קרן ובסון. מלחינים שחיברו בין הפסנתר לכלי מיתר כתבו לרוב להרכב של פסנתר, כינור, ויולה, צ'לו וקונטרבס, כמו חמישיית דג השמך מאת שוברט (1819) וחמישיית פסנתר מאת יוהאן נפומוק הומל (1802). במאה ה־18 נכתבו חמישיות לכלי מקלדת בליווי כלי מיתר, כשלרוב המלחין כתב יצירות אלה כדי שפטרונו, אם היה נגן חובב, יוכל להצטרף אליו בנגינה.

בתקופתו של שומאן רביעיית המיתרים כבר קנתה לעצמה מקום מכובד בין ההרכבים הקאמריים. לכן היה זה אך טבעי מצדו של שומאן לצרף את הפסנתר להרכב זה, כמו שקונצ'רטו מחבר בין הפסנתר לתזמורת. היצירה זכתה להצלחה מיידית והציבה את חמישיית הפסנתר כסוגה נפרדת במוזיקה הקלאסית הרומנטית.

יצירתו של שומאן העניקה השראה למלחינים רבים שהרחיבו את סוגת חמישיית הפסנתר. בין היצירות הידועות בסוגה זו: חמישיית פסנתר מאת ברהמס, חמישיית פנסתר מאת סזר פרנק, חמישיית הפסנתר השנייה של דבוז'אק וחמישיית פסנתר מאת שוסטקוביץ.

הודות לרפרטואר העשיר, היוקרה של הסוגה והנוחות שבעבודה עם הרכב פעיל של רביעיית מיתרים, חמישיות פסנתר הפכו לסוגה קאמרית פופולרית בתחרויות פסנתר ידועות.

==קישורים חיצוניים==
* Milner Fuller, [https://www.americanpianists.org/apa-blog/170-beauty-of-music-the-piano-quintet Piano quintet], American Pianists Association

*
קטגוריה:הרכבים קאמריים
ג'ואן קרלייל

ג'ואן קרלייל (באנגלית: Joan Carlile; 1606 – 1679) הייתה ציירת דיוקנאות אנגלייה, נחשבת לאחת הנשים הראשונות שהתפרנסו מציור באופן מקצועי באנגליה.<ref name=":0"></ref><ref name=":1"></ref>

== ביוגרפיה ==
עץ המשפחה של ג'ואן קרלייל
קרלייל נולדה ככל הנראה בשנת 1606 בשם ג'ואן פאלמר. אביה, ויליאם, היה בכיר בחברת הפארקים המלכותיים של לונדון. בשנת 1626 נישאה למחזאי והמשורר לודוויק קרלייל , שהיה גם איש חצר המלוכה של המלך צ'ארלס ה-1. לזוג נולדו שישה ילדים, מתוכם ארבעה מתו בינקותם.<ref name=":2"></ref>

מקורות הכשרתה של קרלייל בציור אינם ידועים וככל הנראה הייתה אוטודידקטית.<ref name=":0" /> הודות לקשריו של בעלה בחצרו של המלך צ'ארלס, קיבלה קרלייל גישה לאוסף האמנות המלכותי ונהגה להתנסות ברישום של אותן יצירות. בהמשך גם נשכרו שירותיה להכנת רפרודוקציות לחלק מיצירות אלה.

בשנת 1654 עברו קרלייל ובעלה לקובנט גארדן כדי שתוכל לפתח את הקריירה שלה בציור, שכן המקום היה ידוע כמושבם של אמנים ידועים באותה עת. עם זאת בני הזוג שבו לביתם בריצ'מונד כעבור שנתיים בלבד.<ref name=":3"></ref>

בשנת 1663 חזרו בני המשפחה להתגורר בלונדון. קרלייל נפטרה בשנת 1679, היא נקברה לצדו של בעלה שנפטר ארבע שנים לפניה.<ref name=":2" />

== יצירתה ==
קרלייל הועסקה על ידי פטרונים ובני אצולה לצורך הכנת רפרודוקציות של ציורי הציירים האיטלקים הגדולים, לרוב כמיניאטורות. במקביל עסקה בציור דיוקנאות. ככל הנראה קיבלה השראה בעבודתה מהצייר אנתוני ואן דייק שהיה צייר החצר של המלך צ'ארלס הראשון, וככל הנראה גם הכירה את ואן דייק באופן אישי והוא אף שימש לה מדריך ביצירה.

כדי להביע את הערכתו הרבה לעבודותיה, העניק המלך צ'ארלס הראשון לה ולואן דייק פיגמנט אולטרה מרין יקר ערך<ref></ref>.

בשנת 1658 נכללה קרלייל ברשימת ציירות בספרו של סר ויליאם סנדרסון אודות אמנות הציור, יחד עם מספר מצומצם של אמניות נוספות. בספרו משבח סנדרסון את כשרונה של קרלייל ולכישוריה בציורי שמן.<ref name=":3" />

=== עבודותיה של קרלייל בימינו ===
בשנים האחרונות חלה עלייה מחודשת בהערכה של יצירתה של קרלייל ובמחקר אודות עבודותיה והטכניקה שלה, מספר דיוקנאות שלה נתגלו מחדש וזוהו כשלה וכיום אלה מוצגים בגלריות ומוזיאונים מובילים.<ref name=":2" />

הציור "דיוקן הליידי דורותי בראון וסר תומאס בראון" מוצג בגלריית הדיוקנאות הלאומית בלונדון.<ref></ref>

ציור נוסף המיוחס לקרלייל, דיוקן הדוכסית אליזבת מייטלנד, נמצא היום בבעלות ארגון קרן הנאמנות הלאומית למקומות בעלי עניין היסטורי או יופי טבעי. בדיוקן מוצגת הדוכסית לצד בעלה ואחותה.<ref name=":1" />

דיוקן נוסף מאת קרלייל, דיוקן בגודל מלא של אישה שזהותה לא ידועה אשר צויר בין השנים 1650–1655, נרכש בשנת 2016 על ידי גלריית טייט בבריטניה.<ref></ref><ref></ref>

{| align=right
|<gallery widths="150px" heights="150px" perrow="3">
קובץ:The Carlile Family with Sir Justinian Isham in Richmond Park by Joan Carlile.jpg|משפחת קרלייל עם סר ג'סטיניאן אישאם בפארק ריצ'מונד
קובץ:Portrait of an unknown lady, by Joan Carlile.jpg|פורטרט של גברת בלתי מזוהה
קובץ:Lady Dorothy Browne (née Mileham); Sir Thomas Browne by Joan Carlile.jpg|ליידי דורות'י בראון וסר תומאס בראון 
</gallery>
|}

==קישורים חיצוניים==

== הערות שוליים ==

קטגוריה:ציירות בריטיות
קטגוריה:ציירות המאה ה-17
קטגוריה:ציירים בריטים
קטגוריה:נשים אנגליות במאה ה-17
קטגוריה:ילידות 1606
קטגוריה:ילידי 1606
קטגוריה:נפטרים ב-1679
הבחירות לראשות העבודה (2021)

הבחירות לראשות מפלגת העבודה הישראלית נערכו ב-24 בינואר 2021 בין מתפקדי המפלגה. הבחירות נערכו לאחר הודעתו של יושב ראש המפלגה, עמיר פרץ, שניצח בבחירות הקודמות לראשות המפלגה בשנת 2019, שלא יתמודד בבחירות לכנסת העשרים וארבע. בבחירות אלה ניצחה חברת הכנסת מרב מיכאלי, לאחר שגרפה כ-77.54% מקולות הבוחרים.

== רקע ==
לקראת הבחירות לכנסת העשרים וארבע יו"ר המפלגה עמיר פרץ, הודיע על פרישתו מראשות המפלגה ומהחיים הפוליטיים. קודם לכן, בנובמבר 2020 העביר פרץ החלטה כי הרשימה לכנסת תורכב על ידי ועידת המפלגה ולא באמצעות בחירות מקדימות בקרב חברי המפלגה כפי שהיה נהוג עד כה. גם איציק שמולי שהיה חבר הכנסת ושר מטעם העבודה הודיע שיעזוב את המפלגה.

בינואר 2021, שופטת בית המשפט המחוזי בתל אביב, רחל ברקאי, קיבלה את עתירתה של מרב מיכאלי כנגד החלטה זו, וביטלה אותה. פרץ ערער על ההחלטה לבית המשפט העליון אך בית המשפט דחה את הערעור ופסק כי הפריימריז לראשות המפלגה יתקיימו ב-24 בינואר, בקרב כלל מתפקדי המפלגה.

== המועמדים ==
* מרב מיכאלי – חברת כנסת מטעם מפלגת העבודה, בעברה הייתה אשת תקשורת ופובליציסטית.
* אבי שקד – איש עסקים, מבעלי חברת 888 אחזקות.
* גיל ביילין – עיתונאי, בנו של יוסי ביילין שהיה חבר הכנסת ושר מטעם מפלגת העבודה ובהמשך יושב ראש מרצ.
* יצחק טיים – פעיל חברתי, מייסד תנועת ש.ל.נ.ו.
* דוד לנדסמן – רקדן ומדריך ריקודים, התמודד גם בבחירות לראשות העבודה ב-2019.
* עופר סגמן – רואה חשבון
* נאווה פרוטכר כץ – חברת המועצה המקומית אפרת (מטעם סיעת "שומרי הסף אפרת"), פרוטכר כץ הייתה המתנחלת הראשונה שמתמודדת לראשות המפלגה.

== תוצאות ==
{| class="wikitable"
|-
!מועמד/ת
!קולות
!אחוזים
|-
|מרב מיכאלי
|7,483
|77.54%
|-
|אבי שקד
|1,841
|19.08%
|-
|גיל ביילין
|229
|2.37%
|-
|יצחק טיים
|37
|0.38%
|-
|נאווה פרוטכר כץ
|23
|0.24%
|-
|דוד לנדסמן
|11
|0.11%
|-
|עופר סגמן
|6
|0.06%
|-
|נמנע/ת
|21
|0.22%
|-
!סך הכל מצביעים
!9,651
!100%
|-
!בעלי זכות בחירה
!37,102
!26.01% הצבעה
|}

בבחירות אלה אחוז הצבעה היה נמוך במיוחד. סך הכול הצביעו 9,651 בעלי זכות בחירה, שהם 26.01% מכלל בעלי זכות ההצבעה.

==לאחר הבחירות==
לאחר ניצחונה בבחירות, הודיעה מיכאלי כי תכנס את ועידת המפלגה, כדי שתקבל החלטה על פרישת המפלגה ושריה, עמיר פרץ ואיציק שמולי מהממשלה.

עם זאת עמיר פרץ החליט לעזוב את המפלגה ולהישאר שר בממשלה מטעם כחול לבן. גם שמולי עזב את מפלגת העבודה.

בעקבות הבחירות לכנסת הצטרפה העבודה לממשלה ה-36, ממשלת חילופים בראשות נפתלי בנט ויאיר לפיד, אך כעבור כשנה מהקמתה איבדה הממשלה את הרוב בכנסת והקואליציה נאלצה להקדים את הבחירות. בעקבות כך הכריזה מפלגת העבודה על בחירות חדשות לראשות המפלגה ולרשימתה לכנסת ב-18 ביולי 2022. בבחירות אלו זכתה מיכאלי בשנית בראשות המפלגה, הפעם הראשונה בה יו"ר זוכה לכהונה שנייה מאז הנהגת שיטת הפריימריז. כהונתה לא האריכה ימים ובדצמבר 2023 הכריזה מיכאלי על בחירות חדשות בהן היא לא תתמודד.

==קישורים חיצוניים==
*

==הערות שוליים==

2021
קטגוריה:הכנסת העשרים וארבע
קטגוריה:בחירות 2021 בישראל
Skin (שיר של סברינה קרפנטר)

"Skin" (בעברית: "עור") הוא סינגל שהוקלט על הזמרת-יוצרת האמריקאית סברינה קרפנטר.<ref name=":0"></ref><ref name=":1"></ref><ref name=":2"></ref> השיר יצא לאור ב-22 בינואר 2021, על ידי חברת התקליטים איילנד רקורדס.<ref name=":0" /><ref name=":1" /><ref name=":2" />

== רקע וכתיבה ==
השיר נכתב על ידי סברינה קרפנטר, ריאן מקמהון, טיה סקולה והופק על ידי ריאן מקמהון.<ref></ref> השיר הוא שיר בסגנון הסינת'פופ.<ref name=":1" /><ref name=":2" /> זהו שירה הראשון של קרפנטר לאחר שעזבה את חברת התקליטים הוליווד רקורדס בה פעלה משנת 2014.

לאחר צאת השיר החלו לעלות השערות שמילות השיר מתרכזות סביב "משולש אהבה" המתוקשר בין קרפנטר, אוליביה רודריגו וג'ושוע באסט, הטענות הועלו בשל צאת כתגובה לסינגל של רודריגו "Drivers License".<ref></ref><ref></ref><ref></ref> לאחר מכן הכחישה קרפנטר וטענה שהשיר הוא אינו שיר דיס והוא לא נכתב על מישהו מסוים.<ref></ref>

== וידאו קליפ ==
הווידאו קליפ המלא שצולם לשיר בכיכובו של השחקן גאווין לת'רווד הועלה לערוץ היוטיוב של קרפנטר ב-2 בפברואר 2021.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"|<abbr>מקור</abbr>
|-
!עולם
|22 בינואר 2021
|הזרמת מוזיקה • הורדה דיגיטלית
|איילנד רקורדס
|<ref></ref>
|-
!ארצות הברית
|26 בינואר 2021
|רדיו להיטים עכשוויים
|איילנד רקורדס • ריפבליק רקורדס
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי סברינה קרפנטר
קטגוריה:שירים באנגלית
קטגוריה:שירים שנכתבו על ידי סברינה קרפנטר
קטגוריה:בלדות משנות ה-2020
קטגוריה:סינגלים בהוצאת איילנד רקורדס
2021 בנפאל

אירועים בשנת 2021 בנפאל.

== הנהגה ==
* נשיא: בידהיה דווי בהנדארי
* סגן נשיא: Nanda Kishor Pun 
* ראש הממשלה: חדגה פרסאד אולי
* שופט ראשי : כולנדרה שומשר רנה 
* יו"ר בית הנבחרים: אגני סאפקוטה (עד 20 בדצמבר 2020)
* יו"ר האספה הלאומית: גאנש פרסאד טימילסינה 

== אירועים ==
* 1 בינואר – הנשיא קורא להתחיל את מושב החורף של הפרלמנט. רק האספה הלאומית נפגשת כאשר בית הנבחרים פוזר ב-20 בדצמבר 2020.
* 10 בינואר – הנשיא מסיים את מושב החורף של הפרלמנט. האספה הלאומית ישבה רק 10 ימים.
* 16 בינואר – עליית החורף הראשונה של K2 על ידי 10 נפאלים.
* 30 באפריל – שלב ראשון של בחירות לבית הנבחרים.
* 10 במאי – שלב שני של בחירות לבית הנבחרים.

==קישורים חיצוניים==

== הערות שוליים ==

נפאל
קטגוריה:שנים בנפאל
מתלט

מתלטים בתיכון בטורניר מתמטיקה של איגוד המאמנים למתמטיקה ומדע ([[TMSCA)]]
מתלט (באנגלית: Mathlete) הוא אדם שמתחרה בתחרויות מתמטיקה בכל רמה ובכל גיל. ליתר דיוק, מתלט הוא סטודנט שמשתתף באחת מתוכניות ה-Mathcounts, שכן מתלט הוא סימן מסחרי רשום של קרן Mathcounts בארצות הברית.<ref></ref> המונח הוא הלחם של המילים מתמטיקה ואתלט.

מתלטים מובילים מבית Mathcounts ממשיכים להתחרות בתחרויות AIME, USAMO ו-ARML בארצות הברית. אלו שבמדינות אחרות משתתפים בדרך כלל באולימפיאדות לאומיות כדי להעפיל לאולימפיאדה הבינלאומית במתמטיקה.

המשתתפים ביום המתמטיקה העולמי מכונים בדרך כלל מתלטים.

== תחרויות מתמטיקה ==
בחינת פוטנאם: התחרות של ויליאם לואל פוטנאם היא התחרות הבולטת לסטודנטים לתואר ראשון במתמטיקה בארצות הברית. התחרות מנוהלת על ידי האגודה המתמטית של אמריקה, ובה סטודנטים מתחרים כיחידים וכצוותים (לפי בחירת המוסד שלהם) על מלגות וכספי צוות. הבחינה מנוהלת ביום שבת הראשון בחודש דצמבר.<ref></ref>

== אימוני מתלטיקה מחוץ לעונה ==
מחוץ לעונה האקדמית (המכונה באופן מסורתי "קיץ") יכולה להיות קשה במיוחד למתלטים, אם כי הוצעו משטרי אימונים שונים כדי לשמור על יכולת המתמטיקה בשיאה. מתלטים רבים קוראים פרסומים כגון The American Mathematical Monthly של האיחוד המתמטי של אמריקה ו-Notices of the American Mathematical Society של האגודה האמריקאית למתמטיקה באופן נרחב כדי לשמור ולחדד יכולת מתמטית. ישנם מאמנים שמציעים לבקש התמחות במחקר או מענקים, רבים מהם ממומנים על ידי הקרן הלאומית למדע.

ברמות גבוהות יותר, מתלטים יכולים להשיג מימון ממוסדות מארחים לעבודה על פרויקטים של מחקר קיץ. לדוגמה, אוניברסיטת דלאוור מציעה את הפרויקטים הקבוצתיים לחקר מדעי המתמטיקה (פרויקט GEMS) לסטודנטים לתואר שני בשנה הראשונה.<ref></ref> הסטודנטים משמשים כחוקרים ראשיים ועובדים עם עוזר מחקר לתואר ראשון ויועץ סגל שיפקח על מחקרי הקיץ שלהם.

== בישראל ==
בישראל משתמשים במונח "מתלט" לעיתים רחוקות.

בישראל ישנן תחרויות מתמטיקה רבות, כגון, תחרות הערים, תחרות המתמטיקאי הצעיר, תחרות בנו ארבל, אולימפיאדת האחדות, האולימפיאדה הארצית למתמטיקה ועוד.

== קישורים חיצוניים ==
* [http://www.worldmathday.com/ World Math Day]
* [https://www.wired.com/magazine/2010/11/mf_algorithmolympics/all/1 Algorithm Olympics]

== הערות שוליים ==

קטגוריה:מתמטיקה
קטגוריה:תחרויות בין-לאומיות
משחקי ריגול (סרט, 1980)

משחקי ריגול (באנגלית: Hopscotch) הוא סרט קולנוע אמריקאי מסוגת קומדיית ריגול משנת 1980, בבימויו של רולנד נים, עם וולטר מתאו וגלנדה ג'קסון בתפקידים ראשיים.

התסריט נכתב על ידי בריאן גרפילד ובריאן פורבס והוא מבוסס על רב המכר "Hopscotch" של בריאן גרפילד משנת 1975 שזיכה אותו בפרס אדגר.

העלילה היא על סוכן CIA בפנסיה שנרדף על ידי מעבידיו בגלל רצונו לפרסם ספר על מעלילהם. הם קופצים ממקום למקום כדי לתפסו אבל הוא מקדים אותם כל פעם כמו במשחק קלאס (Hopscotch).

וולטר מתאו היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.

==תקציר העלילה==
מיילס קנדיג (וולטר מתאו) הוא סוכן CIA ותיק בגרמניה המערבית. בעת חגיגת אוקטוברפסט במינכן, הוא מגלה ומצלם העברת מיקרופילם לסוכן ה-KGB יאסקוב (הרברט לום). במקום לעצור ולהסגיר אותו הוא נעצר לידו ומצווה עליו לתת לו את המיקרופילם ולא מסגיר אותו.

בשובו לוושינגטון די סי רוצה המפקד שלו מאירסון (נד ביטי) להעביר אותו בגלל זה מתפקידו לתפקיד פקידותי ולמנות במקומו את תלמידו ג'ו קאטר (סם ווטרסטון). קנדיג משמיד את התיק האישי שלו וטס לזלצבורג להתראות עם ידידתו האלמנה העשירה איזובל (גלנדה ג'קסון). יאסקוב מנסה לגייס אותו לשורותיו אבל קנדיג מסרב ויאסקוב מציע לו לכתוב את זכרונותיו.

קנדיג מקבל את ההצעה ומתחיל לכתוב ספר על מעללי ה-CIA ושולח את הפרק הראשון למאירסון ולמפקדים בכירים ב-CIA. מאירסון מתחלחל ומתחיל במבצע לתפוס אותו ולחסל אותו.

כאן מתחיל מרדף בין הסוכנים מאירסון, קאטר ורוס (דייוויד מתאו, בנו של וולטר מתאו). קנדיג מהתל בהם ובכל מקום שהם עולים עליו הוא כבר לא נמצא. הם מגיעים ללונדון ומאיימים על המוציא לאור (ג'ורג' בייקר) אבל הוא לא נרתע ואומר שעותקים של הספר מוחבאים במקומות שונים וגם אם יהרגו אותו הספר יתפרסם.

לבסוף קונה קנגיג מטוס דה הבילנד טייגר מות' דו כנפי ומצייד אותו במתקן של שלט רחוק. כעת מצטרף לרודפים גם יאסקוב מה-KGB שגם הוא מוזכר בספר ועלול להינזק. קנדיג ממהר לשדה התעופה אבל בדרך נגרם לו תקר בגלגל. שוטרים עוזרים לו ומביאים אותו לתחנת המשטרה המקומית שם מזהה אותו אחד השוטרים. קנדיג גורם לקצר חשמלי ובמהומה שנוצרת הוא נמלט מהמקום ברכב משטרתי ומגיע לשדה התעופה ברגע שמגיע לשם ההליקופר של הרודפים. הוא מניע את המטוס ומכוון אותו בשלט רחוק. ההליקופטר רודף אחר המטוס ואז מעל הים קנדיג מפוצץ אותו. כולם חושבים שקנדיג נספה ומפסיקים לעקוב אחריו.

הספר מתפרסם בשם "Hopscotch" והופך לרב מכר. בסצנה הסופית רואים את קנדיג בתחפושת של סיקי, מתעניין ורוכש את הספר ואיזובל כועסת על כך שהוא מסכן את עצמו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|וולטר מתאו
|מיילס קנדיג
|סוכן CIA
|-
|סם ווטרסטון
|ג'ו קאטר
|סוכן CIA
|-
|גלנדה ג'קסון
|איזובל פון שוננברג
|ידידה של קנדיג
|-
|נד ביטי
|מאירסון
|סוכן CIA
|-
|הרברט לום
|יאסקוב
|סוכן KGB
|-
|ג'ורג' בייקר
|פרקר ווסטלייד
|מוציא לאור
|-
|דייוויד מתאו
|לאונרד רוס
|סוכן CIA
|}

==קישורים חיצוניים==

* [https://www.youtube.com/watch?v=NX-TqWefqRQ קדימון למשחקי ריגול], באתר יוטיוב

קטגוריה:סרטי 1980
קטגוריה:סרטי וולטר מתאו
קטגוריה:סרטי מרדף אמריקאיים
קטגוריה:סרטי קומדיה אמריקאיים
קטגוריה:סרטי ריגול
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
ולריינה איטלקית

ולריינה איטלקית (שם מדעי: Valeriana dioscoridis) הוא צמח ממשפחת ולריניים משפחה של צמחים בעלי פרחים בסדרת השלמונאים.

הוולריינה האיטלקית היא צמח עשבוני רב-שנתי זקוף וגבוה גובהו מגיע עד 80 ס"מ הגדל בארץ ישראל בגולן, חרמון, בגליל, הר הגלבוע, הכרמל, הרי יהודה, והשפלה. הפרח הוא מאוחה, העלה מחולק לאונות ושפתו מפורצת. מתוך השורש יוצא גבעול יחיד עגול. בבסיס הצמח העלים מסודרים בצורת שושנה. הצמח בארץ ישראל גדל בחורש ים-תיכוני

הפרח פורח באביב בעיקר בין החודשים פברואר עד אפריל. צבע הפרח לבן-ורדרד והפרחים מסודרים בתפרחת כדורית בדומה לתפרחת של שום. הולריינה גדל בבית גידול של סלעים וצוקים.

הצמח נפוץ בארצות מזרח הים התיכון בצמח מגודל באירופה כצמחי מרפא.

==גלריית תמונות ==
{| align=center
|<gallery widths="200px" heights="170px" perrow="4">
ולריינה איטלקית על כביש 7212 (6).jpg|ולריינה איטלקית על מצוק בכביש 7212 
קובץ:ולריינה איטלקית בכרמל בגבעת נשר 01.jpg||ולריינה איטלקית עם שושנת העלים בכרמל בגבעת נשר
</gallery>
|}

==קישורים חיצוניים==

קטגוריה:צמחים שתוארו ב-1806
קטגוריה:טקסונים שתוארו בידי ג'יימס אדוארד סמית
קטגוריה:ולריניים
קטגוריה:פרחים ורודים בארץ ישראל
יחסי אוקראינה–לוקסמבורג

יחסי אוקראינה–לוקסמבורג הם היחסים הדו-צדדיים והדיפלומטיים בין לוקסמבורג ואוקראינה.

== סקירה כללית ==
לוקסמבורג הכירה בעצמאות אוקראינה יחד עם מדינות אחרות ב ב-31 בדצמבר 1991. היחסים הדיפלומטיים כוננו ב-1 ביולי 1992 על ידי חילופי אמנות.

במהלך 22–27 באפריל 2018 ביקרה משלחת סחר לוקסמבורג של נציגים מ-12 חברות באוקראינה, וסיירה בקייב, דניפרו וזפוריז'יה, ודנה בהגברת יחסי הסחר בין המדינות, אשר הוכפלו מאז 2015.

== נציגויות דיפלומטיות ==
* לוקסמבורג מיוצגת באוקראינה באמצעות שגרירותה בפראג, צ'כיה, ובנוסף מחזיקה קונסוליית כבוד בקייב.
* אוקראינה מיוצגת בלוקסמבורג באמצעות שגרירותה בבריסל, בלגיה, ובנוסף מחזיקה קונסוליה כללית בלוקסמבורג סיטי.

==קישורים חיצוניים==

== הערות שוליים ==

קטגוריה:קצרמר אוקראינה
לשכת עושי חביתין

לשכת עושי חביתין הייתה אחת מהלשכות בבית המקדש. לשכה זו הייתה מיועדת להכנת מנחת הכהן הגדול, שהיה מקריב פעמיים ביום, מחציתה בבוקר ומחציתה בערב. מנחה זו כונתה "מנחת חביתין". בלשכה זו היו מכינים את הבצק ששימש להכנת שתים עשרה החלות שמהן הביאו את קרבן המנחה. לצורך האפייה התקינו תנור מיוחד שבו היו אופים את החלות ומטגנים אותן בשמן.

מקום הלשכה היה דרומית לשער ניקנור.

לשכה זו הייתה קדושה בקדושת עזרה.

קטגוריה:בית המקדש
יחסי ליטא–קוסובו

יחסי ליטא–קוסובו הם יחסי החוץ בין קוסובו לליטא. קוסובו הכריזה על עצמאותה מסרביה ב-17 בפברואר 2008, וליטא הכירה בה ב-6 במאי 2008. היחסים הדיפלומטיים בין המדינות כוננו ב-16 ביולי 2008.

== שיתוף פעולה צבאי ==
בשנת 2009 היו 36 חיילים מליטא ששירתו בקוסובו כמשמר שלום בכוח קוסובו בראשות נאט"ו.

ב-30 בנובמבר 2009 חתמו ליטא וקוסובו על הסכם צבאי לחיזוק היחסים של קוסובו עם נאט"ו ולחיזוק עצמאותה.

באותו יום חיזקו קוסובו וליטא את הקשרים הצבאיים כאשר שרי ההגנה שלהם נפגשו במהלך ביקור בן שלושה ימים בליטא.

== הערות שוליים ==
דגרתל מלנזי

דגרתל מלנזי (שם מדעי: Megapodius eremita) הוא מין של עוף טרופי ממשפחת הדגרתיליים החי בטבע רק באיי האוקיינוס השקט לאורך ארכיפלג ביסמרק (ממערב לפפואה ניו גיני) ובאיי שלמה באזורי יער גשם טרופי ויערות הרריים. דגרתל זה תואר למדע בידי החוקר הגרמני גוסטב הארטלאוב בשנת 1867 והוא שויך לסוג דגרתל שיחים.

הדגרתל הוא עוף קטן באורך 34 עד 39 ס"מ. הוא דומה לחוגלה שצבעו שחור או חום כהה עם כיפת ראש ומקור אדומים. שני הזוויגים דומים במראם והם בעלי רגליים חזקות עם אצבעות ארוכות העוזרות להם לנוע במהירות על הקרקע, אף שלרוב אין להם טורפים.

הדגרתל מקנן בנקרות טבעיות של חול או עלווה ובהם קובר את ביצתו הבודדת. האפרוח הבוקע מהביצה נאלץ לטפס לבדו לראש הערימה אל העולם. בכמה מקרים הדגרתל מקנן סמוך להרי געש פעילים העוזרים לביצים לבקוע מהר מהרגיל.

==קישורים חיצוניים==

== הערות שוליים ==

קטגוריה:בעלי חיים שתוארו ב-1867
קטגוריה:טקסונים שתוארו בידי גוסטב הארטלאוב
קטגוריה:דגרתליים
קטגוריה:איי שלמה: עופות
קטגוריה:עופות יערות הגשם של אוקיאניה
אזרבייג'ן באירוויזיון הילדים

אזרבייג'ן נטלה חלק באירוויזיון הילדים 4 פעמים, החל מהצטרפותה ב-2012, כאשר סואדה אלקברובה ועומר סולטאנוב נשלחו כנציגים של אזרבייג'ן עם השיר "Girls and Boys".<ref></ref>

== היסטוריה ==
בשנת 2008, רשות השידור האזרית הודיעה כי היא מתכננת לערוך את הופעות בכורתה באירוויזיון הילדים 2008, אך לבסוף היא חזרה בה בשל המספר המועט של המתמודדים לנציג האזרי בתחרות. אזרבייג'ן הצטרפה באופן רשמי לתחרות בשנת 2012. אזרבייג'ן שלחה את סואדה אלקברובה ועומר סולטאנוב עם השיר "Girls and Boys". בתום ההצבעה, אזרבייג'ן זכתה במקום ה-11 עם 49 נקודות. בשנת 2013, אזרבייג'ן שלחה את רוסטב קרימוב עם השיר "Me and My Guitar" וזכתה במקום השביעי עם 66 נקודות. לאחר השתתפותה בתחרות, רשות השידור האזרית הודיעה כי אזרבייג'ן לא תשתתף באירוויזיון הילדים 2014. אזרבייג'ן נעדרה גם מהתחרויות ב-2015, 2016 ו-2017. ב-25 ביולי 2018, רשות השידור הכריזה כי אזרבייג'ן תחזור לתחרות. אזרבייג'ן שלחה את פיידן חסינובה עם השיר "I Wanna Be Like You". לאחר ההצבעה, אזרבייג'ן זכתה במקום ה-16 עם 47 נקודות, ההישג הגרוע ביותר של אזרבייג'ן בתחרות. לאחר התחרות, אזרבייג'ן פרשה שוב מהתחרות. אזרבייג'ן חזרה לתחרות בשנת 2021 עם השיר "One Of Those Days" שבוצע על ידי סונה אזיזובה. אזרבייג'ן הגיעה למקום ה-5 עם 151 נקודות. זהו ההישג הטוב ביותר של אזרבייג'ן באירוויזיון הילדים עד כה. בשנת 2022 אזרבייג'ן פרשה שוב מהתחרות, שנערכה בירוואן שבארמניה, ונכון ל-2023 לא חזרה עד כה לתחרות. 

== המבצעים והשירים שייצגו את אזרבייג'ן באירוויזיון הילדים ==

{| class="wikitable sortable" style="font-size:90%; text-align: center;"
!שנה
!מבצע
!שיר
!תרגום לעברית
!מקום
!ניקוד
|-
| 2012
| סואדה אלקברובה ועומר סולטאנוב
| "Girls and Boys"
| "בנות ובנים"
| 11
| 49
|-
| 2013
| רוסטב קרימוב
| "Me and My Guitar"
| "אני והגיטרה שלי"
| 7
| 66
|-
| colspan="6" |לא נטלה חלק בין השנים 2014–2017
|-
| 2018
| פיידן חסינובה
| "I Wanna Be Like You"
| "אני רוצה להיות כמוך"
| 16
| 47
|-
| colspan="6" |לא נטלה חלק בין השנים 2019–2020
|-
| 2021
| סונה אזיזובה
| "One Of Those Days"
| "אחד מאותם ימים"
| 5
| 151
|-
| colspan="6" |לא נטלה חלק בין השנים 2023 - 2022
|}

== ראו גם ==
* אזרבייג'ן באירוויזיון

==קישורים חיצוניים==
* 

== הערות שוליים ==

אזרבייג'ן באירוויזיון הילדים 
אזרבייג'ן
קטגוריה:מוזיקה אזרביג'נית
יחסי ליטא–שוודיה

שגרירות שוודיה בווילנה
יחסי ליטא–שוודיה הם יחסי החוץ בין שוודיה וליטא.

== ביקורים רשמיים ==
בשנת 2001 ביקר נשיא ליטא, ולדאס אדמקוס, בסטוקהולם כדי לדון בהשתלבותה של ליטא באיחוד האירופי ובשיתוף פעולה נוסף בין שתי המדינות.

בפברואר 2009 נפגש ראש ממשלת ליטא אנדריוס קוביליוס עם ראש ממשלת שוודיה פרדריק ריינפלט בסטוקהולם. ראשי הממשלה דנו בפרויקטים אנרגטיים של ליטא והמדינות הבלטיות, המצב בשווקים הפיננסיים בליטא, שוודיה, אירופה והעולם. ראש ממשלת שוודיה אישר גם כי ממשלת שוודיה מעוניינת מאוד ביציבות הכלכלות הבלטיות והיא הולכת לעודד השקעות ארוכות טווח של בנקים שוודים לכלכלת ליטא.

ביולי 2009 ערכה נשיאת ליטא דליה גריבאוסקאיטה את ביקורה הראשון בשוודיה. היא נפגשה עם ראש ממשלת שוודיה ריינפלדט וכן עם בכירים מהבנקים השוודים SEB וסווידבנק כדי לדון במצב הכלכלי בליטא.

== הסכמים ==
בינואר 2000 חתמו שתי המדינות על הסכם לשיפור הבטיחות בתחנת כוח גרעינית. במרץ אותה שנה חתמו שתי המדינות על הסכם לשיתוף פעולה בנושא בטיחות גרעינית.

בשנת 2005 שתי המדינות יחד עם רוסיה חתמו על הסכם בנושא אזורים כלכליים בלעדיים על המדף היבשתי של הים הבלטי. האזורים הכלכליים נפגשים בתעלה ההולנדית, 141 ק"מ מקו החוף. הגבול החדש קצר בערך 1.5 ק"מ מקו התיחום במסגרת הסכם 1988 בין ברית המועצות לשוודיה.

== שיתוף פעולה ==
לשכת המסחר השוודית בליטא הוקמה כ-Swedenhouse בשנת 2001 והוסבה ללשכת מסחר בשנת 2005.

בשנת 2007 הודיעה חברת האנרגיה הליטאית Lietuvos Energija ו-Svenska Kraftnat השוודית כי הם שוקלים קישור אפשרי לרשתות האנרגיה של שתי המדינות. זה הביא לכך ששתי החברות חתמו על מזכר הבנות עם לטבנרגו מלטביה בשנת 2009. בשל השלמתו באביב 2016, הפרויקט נועד לבנות קישור - כבל של כ-350 אורך ק"מ על פני קרקעית הים הבלטי, ותחנות ממיר לחיבור מערכות העברת כוח חשמליות של ליטא ושוודיה. עלות כוללת ראשונית של הפרויקט היא בין 516–738 מיליון אירו.

== נציגויות דיפלומטיות ==
* שוודיה מחזיקה בליטא שגרירות בווילנה.
* ליטא מחזיקה בשוודיה שגרירות בסטוקהולם.

==קישורים חיצוניים==

== הערות שוליים ==
אנטון ספיטלר

אנטון ספּיטַלר (או שׂפִּיטַאלר, גרמנית: Anton Spitaler; ) היה מזרחן גרמני בלשן ופילולוג, חוקר נוסחי כתבי יד ולשונות שפות שמיות ובמיוחד ערבית.

== תולדות חייו ==
שפיטלר, יליד מינכן, למד בשנים 1929–1933 באוניברסיטת מינכן, ובחורף 1931/2 באוניברסיטת ברסלאו. בשנת 1933 קיבל את התואר השלישי בתחום הפילולוגיה במינכן. מאז ועד 1939 היה עוזר מחקר בסמינר ללימודים שמיים ובעל מלגה בלימודי הקוראן באקדמיה למדעים של בוואריה. במלחמת העולם השנייה שירת בוורמאכט כמתורגמן לערבית, קודם בבלגיה ואחר כך בצרפת. ביוני 1946 הוביל את החוג לפילולוגיה בשפות שמיות במינכן. בשנת 1948 מונה לפרופסור מן המניין, ובשנת 1978 פרש לגמלאות.

מוריו היו בעיקר גוטהילף ברגשטראסר, אוגוסט פישר והיינריך ל' פליישר. מהדורתו החדשה של הספר של תיאודור נולדקה "הדקדוק של הערבית הספרותית" (בגרמנית, וינה 1986) הכולל תוספות ותיקונים על פי רישומי נולדקה, וכן רישומים שלו עצמו (דרמשטדט 1963) מורים על הידע הנרחב שלו המבוסס מדע בפילולוגיה ערבית.

יחד עם ג'ורג' קרמר והלמוט גויטיה הוא יסד את מילון הערבית הספרותית, אשר מהדורתו הראשונה הופיעה בשנת 1959. מנפרד אולמן עבד על מילון זה החל במהדורה השלישית. הרבה לפני מותו תרם את ספרייתו ל"פרויקט מינכן" בחוג לפילולוגיה שמית שבמכללת בוואריה, כולל ארכיון רחב היקף עם כל תכתובתו בנושאי תחביר ביטויים וסגנון של השפה הערבית. בשנת 1978 זכה בתואר דוקטור לשם כבוד מהאוניברסיטה העברית בירושלים, ובשנת 1993 את אות מסדר מקסימיליאן לאמנות ומדע, מממשלת מדינת בוואריה. מאז 1973 היה חבר בהתכתבות באקדמיה הבריטית למדעים.

בשנת 1941 ירש את ארכיונו של גוטהלף ברגשטרסר, הכולל צילומי כתבי יד של הקוראן, אשר ברגשטראסר הכין לקראת הוצאת ספרו אפרטוס קריטיקוס (מהדורה ביקורתית) על הקוראן. אחרי מלחמת העולם השנייה שפיטלר טען שהארכיון נשרף כולו בהפצצה בשנת 1944, שבו נהרס עד היסוד בניין האקדמיה הבווארית למדעים במינכן. למעשה התמונות נותרו ברשותו עד תחילת שנות ה-90. מאז הן בידי אנג'ליקה נויבירט, תלמידה שלו העוסקת בסריקה והפצה מקוונת של הארכיון עבור האוניברסיטה החופשית של ברלין כחלק מפרויקט קורפוס קורנציום.

שיפטלר הלך לעולמו בטרונרויט ב-2003.
== עבודות ==
=== תפקידים ===
* 1966 : חבר האקדמיה הבווארית למדעים - במחלקת ההיסטוריה והפילוסופיה.
* 1973 : (בהתכתבות) חבר בית הספר הגבוה ללימודי אפריקה והמזרח - בלונדון
* 1978 : סגן נשיא האקדמיה הבווארית למדעים

=== כתבים ===
* אנטון שפיטלר, אוטו פרצל : [http://publikationen.badw.de/de/006331643 חלוקת הקוראן לפרקים על פי המסורת האסלאמית] (מהדורה מקוונת). בעריכת האקדמיה הבווארית למדעים. בהוצאת בק, מינכן 1935
* - : דקדוק הארמית החדשה בניב מעלולה שבהרי מנגד-ללבנון, הוצאת פ"א ברוקהאוס, לייפציג 1938
* - : אלקלאמו אחדול לישנייני - האקדמיה הלאומית למדעים בבווריה, (מתוך: תרומות למילונאות הערבית הספרותית כרך 8, הוגש ב-9 במאי 1986)
* - : פילולוגיקה: תרומות ללימודי ערבית וחקר השפות השמיות, בעריכת ה' בובצין. הוצאת הראסוביץ, וייסבאדן, 1998. מסת"ב 3-447-03980-9 כרך זה כולל כמעט את כל מאמריו וכתביו של שפיטלר משנת 1940 ועד 1994.

== אודותיו ==
* [http://menadoc.bibliothek.uni-halle.de/dmg/periodical/pageview/884273 הספד] (בגרמנית)

==הערות שוליים==

קטגוריה:פילולוגים גרמנים
קטגוריה:גרמנים שנולדו ב-1910
קטגוריה:גרמנים שנפטרו ב-2003
יחסי פולין–שוודיה

יחסי פולין–שוודיה הם יחסי החוץ בין פולין לשוודיה. שתי המדינות מופרדות על ידי הים הבלטי ומקיימות קשר היסטורי ארוך מאוד, אשר שרד גם כמה סכסוכים בין שתי המדינות. בתחילת המאה ה-20 פולין ושוודיה אכן נהנו מיחסים קרובים שהופרעו על ידי פלישת גרמניה הנאצית לפולין יחד עם פלישת ברית המועצות לפולין, שהחלה את מלחמת העולם השנייה. לאחר המלחמה, הן כוננו מחדש את היחסים ושוודיה הפכה לתורמת הכלכלית הגדולה ביותר עבור פולין מבין המדינות הנורדיות. גם פולין וגם שוודיה חברות באיחוד האירופי. בשוודיה חיים למעלה מ-90,000 פולנים ותושבים משתי המדינות מבקרים לעיתים קרובות אצל השנייה.

== היסטוריה ==
פולין ושוודיה הקימו איחוד אישי תחת שלטונו של [[זיגמונט השלישי, מלך פולין ושוודיה בשנים 1592–1599]]
השושלת היגלונית ששלטה בפולין בין השנים 1386–1596, נחשבה ממוצא שוודי כלשהו ומילאה תפקיד משמעותי בפיתוח פולין למעצמה אירופית מרכזית בימי הביניים של אירופה. אחד משליטי פולין המשמעותיים ביותר, זיגמונט השלישי, מלך פולין ושוודיה, היה גם הוא שוודי בחלקו באמצעות אביו יוהאן השלישי, מלך שוודיה. אמו הייתה הנסיכה הפולנית קטז'ינה יגיילו. תחת שלטונו של זיגמונט השלישי שתי המדינות הקימו את האיחוד הפולני-שוודי, שהקיף את מרבית אזור הבלטי, ומשנת 1561 עד 1722 חלקו שתי המדינות גבול משותף בליבוניה.

באותה תקופה, גם לפולין, כחלק מהאיחוד הפולני-ליטאי, וגם לשוודיה הקיסרית היו תוכניות שאפתניות להרחיב את הרווחים הטריטוריאליים ולגבש את הכוח, מה שהוביל לסכסוכים גדולים רבים בין שתי המדינות, שקראו תיגר על כוחה של כל אחת מהן. בשיאה פלשו השוודים פעם אחת לפולין, במה שכונה ה, אשר גרמה להרס של חלק ניכר מפולין . פלישה נוספת של שוודיה לפולין התרחשה בשנים 1701-1706<ref></ref>. הפלישות השוודיות גרמו להחלשותה של פולין.

ב, חלוקת פולין עוררה את החשש השוודי מגורל דומה בידי האימפריה הרוסית, אך לאחר סיום מלחמת רוסיה–שוודיה בשנת 1790, משימות דיפלומטיות שוודיות מוצלחות מנעו תוצאה כזו. אולם שוודיה, בדומה לפולין, איבדה שטחים גדולים במזרח לרוסיה ב-1721 וב-1809.

שוודיה הייתה היעד העיקרי עבור מהגרים רבים מפולין המחולקת.

=== שתי מלחמות עולם ===
במהלך מלחמת העולם הראשונה ומלחמת העולם השנייה, הקהילה הפולנית בשוודיה תמכה מאוד בפולין עצמאית ללא שליטת הגרמנים והרוסים. במיוחד במהלך מלחמת העולם השנייה, כמה מחברי ארמייה קריובה השתמשו בשוודיה, מדינה נייטרלית, כדי להקל ולממן את ההתנגדות הפולנית. כמה אזרחים שוודים סייעו ותמכו גם בהתנגדות הפולנית והעניקו להם מקלטים, וגם הגנו על הפולנים מפני ציד של הנאצים.

== נציגויות דיפלומטיות ==
* פולין מחזיקה בשוודיה שגרירות בסטוקהולם.
* שוודיה מחזיקה בפולין שגרירות בוורשה.
<gallery class="center">
קובץ:Polands embassy in Stockholm.jpg|שגרירות פולין בסטוקהולם
קובץ:Ambasada Szwecji w Polsce.jpg|שגרירות שוודיה בוורשה
</gallery>

==קישורים חיצוניים==

== הערות שוליים ==
איידה

איידה (בהולנדית: Ede) היא עיר שנמצאת במחוז חלדרלנד, הולנד.

== גאוגרפיה ==
העיר ממוקמת כ-63 ק"מ מבירת הולנד, אמסטרדם, וכ-19 ק"מ מבירת המחוז חלדרלנד, ארנהם. בנוסף, ליד העיר נמצא הפארק הלאומי הוכה פלוהה.

== אקלים ==
הטמפרטורה הממוצעת היא 8 מעלות צלזיוס. החודש הכי חם הוא אוגוסט (17 מעלות צלזיוס), והחודש הקר ביותר הוא דצמבר ( מעלות צלזיוס).

== גלריה ==
<gallery>
קובץ:Ede - 2013 - panoramio (9).jpg
קובץ:Ede-stationsweg-by-honck.JPG
קובץ:Wekeromse Zand stuifzand.jpg
קובץ:20170328 Ven2 Wekeromse Zand.jpg
קובץ:Ede-stationsweg-hoog.JPG
</gallery>

== קישורים חיצוניים ==

* 

== הערות שוליים ==

קטגוריה:הולנד: ערים
קטגוריה:חלדרלנד
רם פרומן

רם פרומן (נולד ב-30 ביולי 1968) הוא פעיל חברתי ישראלי בולט בנושא דת ומדינה, מקים עמותת הפורום החילוני. בעברו עורך דין ומנהל קרנות סיכון.

==ביוגרפיה==
נולד בתל אביב. למד תואר ראשון במשפטים ובהיסטוריה באוניברסיטת תל אביב ולאחר מכן עשה דוקטורט להיסטוריה בבית הספר הגבוה למדעי החברה בפריז בהדרכת ז'אן-קלוד שמיט . פרומן העיד ש"היה בהלם" כשפגש בצרפת, לראשונה בחייו, אנשים ללא דת. עבודת הדוקטורט שלו, שהוגשה ב-1996, עסקה בהפרשות גופניות בתלמוד.

בשנת 2011 ייסד פרומן את הפורום החילוני, עמותה רשומה ללא מטרות רווח שהוקמה כארגון ארצי לקידום תודעה חילונית ולמאבק בתופעת ההדתה. הפורום פועל נגד תהליכי הדתה בישראל ובפרט במערכת החינוך, בצבא ובמרחב הציבורי בכלל. בשנת 2019 בחר מגזין "ליברל" בפרומן כאחד המשפיעים הבולטים על החברה הישראלית.

בשנת 2019 התפרסם בהוצאת "ידיעות ספרים" ספרו "הדרך החילונית". בספר מתאר פרומן את ההדתה בישראל כתהליך מאורגן ומתוכנן, ומסביר כיצד לדעתו צריכה החברה החילונית לעמוד מולו.

באפריל 2021 הגיש לרשם המפלגות בקשה להקמת מפלגה בראשותו בשם "חופש".

כותב באופן קבוע מאמרים ב"הארץ" וב-"ynet".

==עמדותיו==
לתפישתו של פרומן, המגזר החילוני בישראל שבוי בהשקפת עולם ממלכתית, שמתנכרת לעצם היותו מגזר. בחברה הישראלית המגזרית והשבטית, השקפה זו מונעת מהחילונים יכולת לייצר כוח פוליטי. לטענתו, הדומיננטיות של המרכיב הדתי בבסיס הזהות היהודית יוצרת אצל החילונים קונפליקט זהותי, ומייצרת רגשי נחיתות מול הדתיים. פרומן קורא לחילונים להשתחרר מהממלכתיות ולצמצם את חשיבותה של הזהות היהודית לטובת פיתוח זהות ישראלית נטולת מרכיבים דתיים ופיתוח תודעה מגזרית חילונית.

==חייו האישיים==
פרומן נשוי ואב לשניים. מתגורר ברמת אביב.

==פרסומים בולטים==
* הדרך החילונית (ידיעות ספרים, 2019)
* "מה עושים חילונים בחגים", (מתוך "לא להאמין: מבט אחר על דתיות וחילוניות", אוניברסיטת תל אביב, 2004, עורך: אביעד קליינברג)
* "סופרי הצללים של המהפכה: סמיוטיקה של עורכי דין בעולם היי-טק" (מתוך "טכנולוגיות של צדק: משפט, מדע וחברה", אוניברסיטת תל אביב, 2003, עורך: שי לביא).

==קישורים חיצוניים==
* [https://www.hiloni.org.il/ אתר הפורום החילוני]
* [https://www.e-vrit.co.il/Product/13869/הדרך_החילונית הדרך החילונית], תקציר ופרק ראשון באתר "עברית"
* 

==הערות שוליים==

קטגוריה:בוגרי אוניברסיטת תל אביב: משפטים
קטגוריה:בעלי טור ישראלים
קטגוריה:ישראל: ראשי מפלגות
קטגוריה:מחברי ספרי עיון ישראלים
קטגוריה:מייסדי עמותות ישראלים
קטגוריה:עורכי דין ישראלים
קטגוריה:פעילים חברתיים ישראלים
קטגוריה:תל אביב-יפו: אישים
קטגוריה:ישראלים שנולדו ב-1968
מיילו מנהיים

מיילו ג'ייקוב מנהיים (באנגלית: Milo Jacob Manheim; נולד ב-6 במרץ 2001)<ref name="NYPost"></ref><ref></ref><ref></ref> הוא שחקן יהודי-אמריקאי. התפרסם בסרטים המקוריים של ערוץ דיסני "זומבים" וההמשכים "זומבים 2" ו"זומבים 3". 

== ביוגרפיה ==
מנהיים נולד וגדל בווניס, לוס אנג'לס, בקליפורניה שבארצות הברית.<ref></ref> הוא בנם של השחקנית קמרין מנהיים ושל דוגמן העבר ג'פרי ברזובר. מנהיים הוא יהודי (מצד אמו) וחגג את בר המצווה שלו בבית ספר קהילתי יהודי חילוני.<ref></ref><ref></ref>

== קריירה ==
קריירת המשחק של מנהיים החלה בגיל שש, במסגרת צהרון מקומי בקולבר סיטי. מאז 2008 שיחק ב-20 מחזות זמר שונים עבור ליזה מונג'ז הפקות.<ref></ref> בשנת 2009 הוא הופיע בתפקיד אורח בן שלוש שורות בסדרת הטלוויזיה של רשת CBS, "הלוחשת לרוחות" לצד אמו.

בשנת 2017 זכה מנהיים ב"פרס השחקן הראשי הטוב ביותר" ב"פסטיבל התיאטרון המוזיקלי בניו יורק" 2017 על תפקידו במחזמר "Generation Me"<ref name="NYMTF-Award"></ref> לאחר מכן לוהק לתפקיד ראשי בסרט הטלוויזיה "זומבים" ששודר בערוץ דיסני, שהוקרן לראשונה ב-16 בפברואר 2018.<ref></ref>

בשנת 2018 הוא היה לאחד הסלבריטאים שהתמודדו בעונה ה-27 של תוכנית המציאות האמריקאית "רוקדים עם כוכבים". הוא התחרה עם הרקדנית המקצועית וויטני קרסון.<ref></ref> ב-19 בנובמבר 2018 סיימו מנהיים וקרסון את התחרות במקום השני והפסידו לאיש הרדיו בובי בונס.<ref name="DWTSFinals"></ref>

מנהיים חזר לשחק באותו תפקיד בסרט ההמשך "זומבים 2", שהוקרן בבכורה ב-14 בפברואר 2020, ובסרט "זומבים 3" שעלה בשירות הזרמת המדיה "דיסני+" ב-15 ביולי 2022<ref></ref><ref></ref>.

בשנת 2023 גילם את ניקו בעונתה השנייה של סדרת הקומדיה הרפואית "דוקטור דוגי קאמלואה" מבית דיסני+, המבוססת על הסדרה המצליחה משנות התשעים "דוגי האוזר". 

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
!הערות
|-
| rowspan="2" |2023
|Journey To Bethlehem
|יוסף
|
|-
|חג ההודיה
|ראיין
|
|}

=== טלוויזיה ===
{| class="wikitable sortable"
! שנה
! סדרה
! class="unsortable" | תפקיד
! class="unsortable" | הערות
|-
| 2009
| הלוחשת לרוחות
| ריילי
| פרק: "Dead Listing"
|-
| rowspan="2" | 2018
| זומבים
| זד
| סרט טלוויזיה של ערוץ דיסני
|-
| רוקדים עם כוכבים
| מתמודד
| עונה ה-27; מקום שני
|-
| 2018–2019
| אמא אמריקאית
| פירס
| 4 פרקים
|-
| 2020
| זומבים 2
| זד
| סרט טלוויזיה של ערוץ דיסני
|-
|2021
|הקונרים
|ג'וש
|2 פרקים
|-
|2022
|זומבים 3
|זד
|סרט טלוויזיה של ערוץ דיסני
|-
| rowspan="2" |2023
|ברית הנשף <small>(אנ')</small>
|בן פלאנקט
|סרט טלוויזיה של ערוץ דיסני
|-
|דוקטור דוגי קאמלואה <small>(אנ')</small>
|ניקו
|6 פרקים
|-
|2023–הווה
|School Spirits
|וואלי קלארק
|תפקיד ראשי; 8 פרקים
|-
|2024
|ZOMBIES: The Re-Animated Series
|זד
|דיבוב; 10 פרקים
|}

== פרסים ומועמדויות ==
{| class="wikitable plainrowheaders"
! שנה
! פרס
! קטגוריה
! עבודה מועמדת
! תוצאה
! הערות
|-
| 2017
| פסטיבל תיאטרון מוזיקלי בניו יורק
| ביצוע יוצא דופן לתפקיד ראשי
| Generation Me
| 
| style="text-align:center;" |
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:שחקנים ילדים יהודים
קטגוריה:שחקנים ילדים אמריקאים
קטגוריה:מתחרי רוקדים עם כוכבים (ארצות הברית)
קטגוריה:ערוץ דיסני: שחקנים ומנחים
קטגוריה:אמריקאים שנולדו ב-2001
סיס לבן-קן

סיס לבן-קן (שם מדעי: Aerodramus fuciphagus) הוא מין של סיס מהסוג סיס קיני המאכל או סלנגנה, החי בדרום-מזרח אסיה. סיס זה הוא שוכן מערות ומהקנים שלו מפיקים מרק קיני ציפורים.

==תיאור==
הסיס מגיע לאורך של 14 ס"מ בממוצע, משקלו 15 עד 18 גרם בממוצע והוא בעל כנפיים חרוטיות המתאימות לתמרונים בין חרכים צרים במערות, נוצותיו שחורות עד חומות כהות וקצה הזנב והכנפיים לבנים. בשל האור המועט במערה הסיס משתמש באקולוקציה חדה, המשמשת בדומה לאקולוקצית עטלפים שלעיתים חיים לצידו. הסיס מקנן בקבוצות מקנים שהוא מייצר בעזרת רוק נוקשה אותו הוא מדביק היטב לסלע במערה. הקן יכול להגיע לאורך 6 ס"מ, לעומק 1.5 ס"מ ולמשקל 14 גרם ובו מוטלות 2 ביצים לבנות.

סיס זה הוא פעיל יום הצד חרקים בדומה לסנוניות והוא מעופף מעל מגוון אזורים מחופים ויערות ועד הרים עד גובה 2,800 מטר מפני הים. לעיתים הוא ניזון בלהקות.

אוכלוסיית הסיס מעט נפגעת בשל פועלים המוציאים את הקנים לייצור מרק קני הציפורים, אך באינדונזיה ומלזיה נקבעו חוקים נוקשים הקובעים היתר ללקיחת קנים ריקים בלבד ולאחר עונת הקינון כדי לא לפגוע בסיסים.

==תת-מינים==
* Aerodramus fuciphagus fuciphagus
* Aerodramus fuciphagus inexpectatus
* Aerodramus fuciphagus dammermani
* Aerodramus fuciphagus micans
* Aerodramus fuciphagus vestitus
* Aerodramus fuciphagus perplexus

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קרל פטר טונברג
קטגוריה:סיסיים
קטגוריה:מלזיה: עופות
קטגוריה:בעלי חיים משתמשי אקולוקציה
קטגוריה:בעלי חיים שוכני מערות
קטגוריה:בעלי חיים שתוארו ב-1812
השפעת האסייתית (1957–1958)

מגפת השפעת האסייתית 1957–1958 הייתה מגפה עולמית של שפעת מתת-סוג של הנגיף H2N2 שמקורו בגוויג'ואו שבדרום סין.
מספר מקרי המוות שנגרמו על ידי המגפה נאמד בין 1 ל-4 מיליון ברחבי העולם, מה שהפך אותה לאחת מהמגפות הקטלניות בהיסטוריה.
עשור לאחר מכן זן חדש יותר של הנגיף H3N2 גרם למגפת שפעת הונג קונג (1968–1969).

==היסטוריה==
המקרים הראשונים של השפעת דווחו בגוויג'ואו שבדרום סין, בשנת 1956 או בתחילת 1957. עד מהרה דווח עליהם במחוז השכן יונאן בסוף פברואר או תחילת מרץ 1957.
באמצע מרץ התפשטה השפעת בכל רחבי סין.

הרפובליקה העממית של סין לא הייתה אז חברה בארגון הבריאות העולמי (לפחות עד 1981) ולא הודיעה למדינות אחרות על ההתפרצות בשטחה.
לעומת זאת, המרכז לבקרה ולמניעת מחלות של ארצות הברית (CDC), הצהיר כי השפעת דווחה לראשונה בסינגפור בפברואר 1957.

בסוף שנת 1957 התרחש הגל השני של השפעת בצפון סין, במיוחד באזורים כפריים. באותה השנה כתגובה למגפה, הקימה ממשלת סין את המרכז הסיני הלאומי לשפעת, שפרסם עד מהרה ספר הוראות על השפעת בשנת 1958.

באוקטובר 1957 הגיעה השפעת לישראל, כאשר הייתה התפרצות שלה בשכונת התקווה ובחלקים אחרים של תל אביב.

==קישורים חיצוניים==

== הערות שוליים ==

אסייתית
קטגוריה:סין: בריאות ורפואה
קטגוריה:שנות ה-1950
אינטגריטי

אינטגריטי (באנגלית: INTEGRITY) ואינטגריטי-178B הן מערכות הפעלה זמן אמת (RTOS) המיוצרות ומשווקות על ידי חברת גרין הילס.

== אינטגריטי ==
אינטגריטי מוסמכת POSIX ומיועדת לשימוש במערכות משובצות 32 סיביות או 64 סיביות. ארכיטקטורות מחשבים נתמכות כוללות וריאנטים של: ARM, Blackfin, ColdFire, MIPS, PowerPC, XScale ו-x86. כמו כן אינטגריטי נתמך על ידי ספריות SSL/TLS פופולריות כגון wolfSSL.<ref></ref>

== אינטגריטי-178B ==
אינטגריטי-178B היא גרסה תואמת התקן התעופתי DO-178, של אינטגריטי. משתמשים בה בכמה מטוסי צבא כמו ה-B-2<ref name="VITA Technologies Magazine"></ref> -16, F-22 ו-F-35, וכלי הטיס המסחרי איירבוס A380.<ref name="darkreading"></ref> תכנון הליבה שלה מבטיח זמני מחשוב מוגבלים על ידי ביטול תכונות כגון הקצאת זיכרון דינמית.

יכולות הביקורת והנדסת האבטחה אפשרו לה להשיג את דירוג הערכת הבטחת הערכה (EAL) ברמה 6, על ידי הסוכנות לביטחון לאומי (NSA). אולם יש לציין כי הערכת האבטחה (TOE) של ארכיטקטורת היעד של לא כוללת רכיבים כמו מערכת קבצים ותקשורת, ומתמקדת כמעט אך ורק בליבה.<ref name="securitytarget"></ref> מערכות הפעלה אחרות, כגון Windows, MacOS או Linux, אף שהן מוערכות ברמות אבטחה נמוכות יותר, כוללות בדרך כלל יכולות אלה בתוך ה-TOE שלהן.

== ארכיטקטורות מעבדים נתמכות ==
חבילת התמיכה בארכיטקטורה (ASP) של אינטגריטי מספקת תמיכה למשפחות מעבדים רבות:
* PowerPC/Power ISA
* AMD ו Intel: x86
* ARM Holdings: ARM
* MIPS

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מערכות הפעלה זמן אמת
אימאם אל-קורטובי

מוחמד בן אחמד בן אבו בכר בן פרח (בערבית: محمد بن أحمد بن أبي بكر بن فَرْح; 1214 – 29 באפריל 1273) הידוע בכינוי אבו עבדאללה אל-קורטובי או פשוט האימאם אל-קורטובי<ref></ref>, היה משפטן אנדלוסי מוסלמי, אשר עסק והתמחה במדע החדית', תפסיר, ותחומים נוספים במדעי האסלאם<ref></ref>.

אימאם אל-קורטובי נולד וגדל בקורדובה שאז הייתה בשליטה המוסלמית. לאחר כיבוד העיר על ידי הנוצרים בשנת 1236 הוא עבר לאלכסנדריה.
== כתביו ==
אל-קורטובי כתב מספר טקסטים במהלך חייו, וביניהם:
* תפסיר אל-קורטובי, שהוא למעשה אחר מספרי הפרשנות המפורסמים ביותר לספר הקוראן.
* אל-אסנא פי שרח אסמאא אללה אל-חוסנא, שהוא ספר המדבר על שמותיו של אללה לפי האמונה האסלאמית.
* קמע אל-חרס באלזהד ואלקנאעה
* א-תד'כּאר פי אפדל אל-אד'כּאר<ref></ref>

==קישורים חיצוניים==
* 

== הערות שוליים ==

קטגוריה:מוסלמים
קטגוריה:ילידי 1214
קטגוריה:נפטרים ב-1273
Dangerous: The Double Album

Dangrous: The Double Album הוא אלבום האולפן השני של זמר הקאנטרי האמריקאי מורגן וולן. האלבום הכפול יצא לאור ב-8 בינואר 2021 על ידי חברות התקליטים ביג לאוד רקורדס וריפבליק רקורדס, בפורמטים של תקליטור, אריך-נגן והורדה דיגיטלית. האלבום נתמך על ידי שני סינגלים: "More Than My Hometown" ו-""; ושישה סינגלים שיווקיים: "Cover Me Up", "This Bar", "Somebody's Problem", "Still Goin' Down", "Heartless" ו-"Livin' the Dream".<ref name="billboard"></ref>

האלבום הגיע למקום הראשון במצעד הבילבורד 200 לעשרה שבועות רצופים.<ref></ref>

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2021. האלבום דורג במקום ה-108 ברשימת "108 האלבומים הטובים ביותר לשנת 2021 של RIFF".<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|140,000
|-
! ארצות הברית (RIAA)
| פלטינה
| 1,000,000
|}

==היסטוריית יציאות לאור==
{| class="wikitable plainrowheaders"
! אזור
! תאריך יציאה
! פורמט
! חברות תקליטים
! מקור
|-
! scope="row" | קנדה
| rowspan="2"| 8 בינואר 2020
| rowspan="2"| תקליטור • אריך-נגן • הורדה דיגיטלית • סטרימינג
| ביג לאוד • ריפבליק • יוניברסל מיוזיק קנדה
| <ref></ref>
|-
! scope="row" | עולם
| ביג לאוד • ריפבליק
|<ref name="AllMusic"></ref>
|}

== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומי מורגן וולן
קטגוריה:אלבומים באנגלית
קטגוריה:אלבומי קאנטרי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה באוסטרליה
קטגוריה:אלבומי פלטינה בארצות הברית
קטגוריה:אלבומי חברת ריפבליק רקורדס